మా కంపెనీ భేష్‌ : గూగుల్‌ ఉద్యోగులు
- ర్యాండ్‌స్టడ్‌ సర్వేలో వెల్లడి
               న్యూఢిల్లీ : భారత్‌లో అత్యంత అకర్షనీయ కంపెనీగా ఈ సంవత్సరం గూగుల్‌ ఇండియా నిలిచింది. ర్యాండ్‌స్టడ్‌ అవార్డు నిర్వహించిన సర్వేలో గూగుల్‌ మొదటి స్థానాన్ని ఆక్రమించింది. సోని ఇండియా రెండవ స్థానాన్ని కైవసం చేసుకుంది. గూగుల్‌లో ఉద్యోగి ఉండటానికి ఒక్క పే చెక్కులే కారణం కాదనీ, సంస్థలో మంచి పని - జీవిత సమతూకంగా ఉండటం, పదోన్నతులు కూడా కారణాలని సర్వే వెల్లడించింది. కంపెనీని అంటిపెట్టుకుని ఉండటానికి మంచి పనితో పాటు జీవిత సమతూకం కారణాలని 42 శాతం మంది ఉద్యోగులు తెలిపినట్లు వెల్లడైంది. ఎక్కువ మంది ఉద్యోగులు ఇన్ఫర్మేషన్‌ టెక్నాలజీ, కమ్యూనికేషన్‌ లాంటి విభాగాల్లో పనిచేయడానికి మొగ్గు చూపుతున్నట్లు తెలిపింది. జీతంతో పాటు ఉద్యోగికి వర్తించే ప్రయోజనాలు ముఖ్య భూమికను పోషిస్తుందని తెలిపింది. ఉద్యోగి టాలెంట్‌ను బట్టి పదోన్నతులు, దానికి తగ్గట్టు సరైన వేతనం ఇవ్వడం ద్వారా గూగుల్‌ సంస్థ ఉద్యోగుల మన్ననలు పొందుతోందని తాము నిర్వహించిన సర్వేలో వెల్లడైందని ర్యాండ్‌స్టడ్‌ సిఈఓ మూర్తి ఉప్పలూరి తెలిపారు. దేశంలోని మొత్తం 150 పెద్ద పెద్ద కంపెనీల్లో 8,560 మంది ఉద్యోగులను సర్వే చేసి ఫలితాలను వెల్లడించామని తెలిపారు. 2014 సర్వేలో సరైన వేతనం కోసం వేరే కంపెనీలకు మారటం, ఉద్యోగ భద్రత అంశాలు ఈ సంవత్సర సర్వేలో తేడా చూపించాయి. అయితే గత కొన్ని సంవత్సరాలుగా మైక్రోసాఫ్ట్‌ బెస్ట్‌ ఎంప్లాయర్‌కు ఎంపిక కాగా ఈ సంవత్సరం హాల్‌ ఆఫ్‌ ఫేమ్‌లో చోటు దక్కించుకుంది.
మీ స్నేహితులకు రికమెండ్ చెయ్యండి